English in a Minute, ບົດ​ທີ 34 "if the shoe fits, wear it" ແປ​ວ່າ  “ຖ້າ​ມັນ​ແມ່ນ​ຄື​ຄວາມ​ເຂົາ​ເວົ້າ​ແທ້ ກໍ​ຮັບ​ເອົາ​ສາ” 
English in a Minute: If someone says to you, if the shoe fits wear it ແປ​ວ່າ ຄັນ​ວ່າເກີບມັນໃສ່ພໍ​ດີຕີນ​ ຫັ້ນ​ເກາະ ໃຫ້​ໃສ່​ມັນ​ໂລດ ຊຶ່ງ​ມີ​ຄວາມ​ໝາຍ​ວ່າ “ຖ້າ​ມັນ​ແມ່ນ​ຄື​ຄວາມ​ເຂົາ​ເວົ້າ​ແທ້ ກໍ​ຮັບ​ເອົາ​ສາ” 
ຍິນດີຕ້ອນຮັບສູ່ພາສາອັງກິດໃນນາທີ, ບ່ອນທີ່ພວກເຮົາສອນທ່ານກ່ຽວກັບສໍານວນໃນພາສາອັງກິດແບບອາເມຣິກັນທັງນັ້ນ ບາງຄັ້ງການເວົ້າຕາມເປັນຄວາມຈິງກໍແມ່ນຍາກຫລາຍ, ໂດຍສະເພາະແມ່ນໃນເວລາທີ່ທ່ານຢາກບອກໃຫ້ຜູ້ໃດຜູ້ນຶ່ງ ເຖິງເລື້ອງທີ່ບໍ່ເປັນຕາຢາກຟັງກ່ຽວກັບຄົນຜູ້ນັ້ນ ມີປະໂຫຍກໃນພາສາອັງກິດແບບອາເມຣິກັນ ທີ່ສາມາດໃຊ້ສໍາລັບຈຸດປະສົງດັ່ງກ່າວນີ້ໄດ້ ພວກເຮົາມາພາກັນໄປຟັງບົດສົນທະນາຂອງສອງຄົນນີ້ເບິ່ງເນາະທ່ານ ບໍ່ໜ້າເຊື່ອເລີຍ, ລາວເວົ້າວ່າໃຫ້ຂ້ອຍວ່າ ຂ້ອຍບໍ່ເປັນຕາເບິ່ງ ແລະຂີ້ຮ້າຍຫລາຍ ແລະວ່າເຄື່ອງນຸ່ງຂອງຂ້ອຍກະບໍ່ພໍດີໂຕ ລາວເວົ້າໃຫ້ຂ້ອຍວ່າ ເບິ່ງແລ້ວຂ້ອຍຄືວ່າຢູ່ໃນຖັງຂີ້ເຫຍື້ອໜິແຫລະ ເອີ, "ຄັນວ່າເກີບມັນໃສ່ພໍດີຕີນຫັ້ນເກາະ ໃຫ້ໃສ່ມັນໂລດ " ຖ້າໃຜຜູ້ນຶ່ງເວົ້າໃຫ້ເຈົ້າວ່າ “ຖ້າເກີບມັນໃສ່ພໍດີຕີນ ໃຫ້ໃສ່ມັນໂລດ ” ການເວົ້າແນວນັ້ນ ມັນໝາຍຄວາມວ່າ "ຖ້າມັນເປັນຈັ່ງຊັ້ນແທ້ ກໍໃຫ້ຮັບເອົາສາ ຫລື ຄວນຍອມຮັບມັນຊະ " ການເວົ້າແນວນັ້ນ ມັນອາດຈະເປັນການເວົ້າທີ່ບໍ່ສຸພາບ ເພາະສະນັ້ນ ເຈົ້າຈຶ່ງຄວນໃຊ້ຄຳເວົ້ານີ້ ແຕ່ກັບຄົນທີ່ທ່ານຮູ້ຈັກຮັກແກ່ນ ຫລືລຶ້ງເຄີຍກັນດີເທົ່ານັ້ນ ທ່ານນັກຮຽນ ນັກສຶກສາທັງຫລາຍ ສົມມຸດວ່າ ທ່ານຢາກບອກເພື່ອນທີ່ທ່ານຮັກແພງ “ຖ້າມັນແມ່ນຄືຄວາມເຂົາເວົ້າແທ້ ກໍຮັບເອົາສະເດ້” ທ່ານຈະວ່າແນວໃດ ຖ້າທ່ານຢາກເວົ້າໃນສຳນວນພາສາອັງກິດແບບອາເມຣິກັນ ແທນທີ່ຈະໃຊ້ຄຳເວົ້າທຳມະດາ ສຳນວນນັ້ນ ກໍຄື “if the shoe fits wear it ” ລອງເວົ້າອີກເທື່ອນຶ່ງເບິ່ງທ່ານ “if the shoe fits wear it ”